Document ID: /roh_data/filtered/fineweb-2-filterrobots_roh.jsonl.gz/37255

Nizzegiar l'euforia da skis per la votaziun
- Gievgia, 15.9.2016, 6:33
Il favrer 2017 sa mesiran ils megliers skiunzs dal mund a San Murezzan al campiunadi mundial. Il medem temp ha il suveran da votar davart ina candidatura grischuna per gieus olimpics 2026. Ins speria da pudair profitar da l'euforia, ha ditg il cusseglier guvernativ Jon Domenic Parolini.
Ch'il termin da votaziun per il credit da 25 milliuns francs per ina candidatura grischuna per ils gieus olimpics saja er il favrer saja ina casualitad, ha ditg Parolini.
D'in auter maini ch'il cusseglier guvernativ è Stefan Grass dal comité cunter ils gieus olimpics. Che la populaziun laschia influenzar da l'euforia dal campiunadi mundial da skis na craja el betg. Sco gia avant 3 onns crai Grass ch'il suveran na sa laschia betg tschorventar e vegnia a refusar il credit da 25 milliuns francs ed uschia ina candidatura grischuna.